Мартинус Велтман
Мартинус Велтман () е нидерландски физик, носител на Нобелова награда за физика за 1999 г. „за обясняването на квантовата структура на електрослабото взаимодействие във физиката“.

Биография 
Роден е на 27 юни 1931 г. във Валвейк, Нидерландия. Завършва Утрехтския университет, където по-късно става и преподавател.

Велтман е автор на фундаментални работи в областта на физиката на елементарните частици. Разработва компютърна програма, която показва, че при изчисленията много от най-проблемните аспекти на теорията на електрослабите взаимодействия се компенсират. От 1969 г. започва да с работи заедно с Герардус 'т Хоофт. През 1999 г. двамата получават Нобеловата награда за физика за създадения от тях математически модел на елементарните частици и фундаменталните взаимодействия.

Велтман е член на Нидерландската кралска академия на изкуствата и науките и чуждестранен член на Националната академия на науките на САЩ от 2000 г.

Източници

Външни препратки 
 

Нидерландски физици
Носители на Нобелова награда за физика
Членове на Националната академия на науките на САЩ